María Elorza

María Elorza Deias (Gasteiz, Araba, 1988) zinema-zuzendaria eta idazlea da, eta nazioarteko hainbat jaialditan izan da ezaguna, besteak beste, Seattleko Nazioarteko Zinema Jaialdian eta Zinebin.

 Bizitza 
Ikus-entzunezko Komunikazioa ikasi zuen Pompeu Fabra Unibertsitatean, eta Arteko Ikerketa eta Sorkuntza Masterra Euskal Herriko Unibertsitatean. 2011n freelance errealizadorea bihurtu zen eta urte horretatik aurrera hainbat proiektu dokumentaletan hartu du parte.

2013an Irudi mintzatuen hiztegi poetikoa zuzendu zuen. Hurrengo urtean Agosto sin ti zuzendu zuen, eta Alcances eta Filmadrileko jaialdietan hautatu zuten, besteak beste. Urte horretan bertan Zinebi jaialdiko Zinergentziak programan parte hartu zuen, Errautsak dokumental kolektiboa eginez. 2015 urtean Lupa Zinema Dokumentalaren Erakustaldiko lantaldeko kidea izan zen.

2022an, bere lehen film luze dokumentala, A los libros y a las mujeres canto, Rotterdameko Nazioarteko Zinemaldiko Bright Future sailean estreinatu zen. Ikus-entzunezko tailerrak eman ditu Tabakaleran eta Donostia Kulturan.

 Sariak eta aintzatespenak 

 2013an, Euskal Gidoi Onenaren Saria irabazi zuen Zinebin, Irudi mintzatuen hiztegi poetikoa filmarekin.
 2021ean María Elorzak eta Koldo Almandozek Film Labur Dokumental Onenaren Epaimahaiaren Sari Berezia jaso zuten Seattleko Nazioarteko Zinema Jaialdian Quebrantos (‘Breaches’) filmarekin. Film labur honek CIMA Saria ere jaso zuen Benditan, Argentinan eta Bartzelonako La Mida no Importan Jaialdian.
 2023an, Nantesko Zinemaldiko dokumentalen epaimahaiaren aipamen berezia lortu zuen eta Sardiniako #IsReal Jaialdiko hirugarren saria jaso zuen, A los libros y a las mujeres canto filmarekin Gazte Epaimahaiak emana. Film horrekin, Porto Post Doc-en ere aintzatetsi zuten.

 Erreferentziak 

 Kanpo estekak 


Kategoria:Euskal Herriko Unibertsitateko ikasleak
Kategoria:Euskal Herriko zinema zuzendariak
Kategoria:Emakume zinema zuzendariak
Kategoria:Emakume idazleak
Kategoria:Euskal Herriko idazleak
Kategoria:Arabako idazleak